ΓΡΑΠΤΗ ΕΡΩΤΗΣΗ E-2033/02

υποβολή: Erik Meijer (GUE/NGL) προς την Επιτροπή

(10 Ιουλίου 2002)

Θέμα: Οι ταλαιπωρίες πουφίστανται τα πρόσωπα τα οποία ταξιδεύουν με το τρένο σε μεγάλες αποστάσεις, λόγω της διάσπασης μεταξύ τωνπηρεσιών πώλησης των εισιτηρίων και κράτησης θέσεων

1. Μπορεί η Επιτροπή να επιβεβαιώσει το γεγονός ότι είναι μεν δυνατόν να γίνει εκ των προτέρων κράτηση θέσης ή κλινάμαξας σε τρένα που κυκλοφορούν εκτός της χώρας στην οποία πραγματοποιείται η αγορά του εισιτηρίου,πάρχει όμως μεγάλη διαφορά μεταξύ του γαλλο-ισπανικού συστήματος ολοκληρωμένων εισιτηρίων διαδρομή-κράτησηκαι του γερμανο- ολλανδικού συστήματος στο οποίο δενπάρχει ο συνδυασμός αυτός, ως εκ τούτου δε ότι καθίσταται πολλές φορές δυσχερής η κράτηση θέσης για την επικράτεια (ή ένα μέρος της) του κράτους όπου εφαρμόζεται το άλλο σύστημα· (Παράδειγμα: στη Γαλλία, δεν είναι δυνατή η κράτηση κλινάμαξας σε νυκτερινό τρένο που κυκλοφορεί στο ανατολικό τμήμα της χώρας).

2. Γνωρίζει η Επιτροπή ότι για τις διαδρομές με προορισμό διάφορους σταθμούς της αλλοδαπής, είναι συχνά δυνατή η κράτηση θέσης, ενώ τα εισιτήρια για τον ίδιο προορισμό δεν διατίθενται προς πώληση· Τούτο δε επειδή τα δύο συστήματα είναι ξεχωριστά και στονπολογιστή που χρησιμοποιείται για την πώληση των εισιτηρίων, η δυνατότητα επιλογής περιορίζεται στους σημαντικούς, κοντινούς ή πολύ συχνούς προορισμούς. Πέραν τούτου, εάν πρόκειται για διαδρομή μεταξύ δύο χωρών άλλων πλην εκείνης στην οποία παρέχεται ηπηρεσία πώλησης και δεν γειτονεύουν μαζί της, είναι δυνατή η κράτηση θέσης αλλά όχι η αγορά εισιτηρίου, γεγονός που σημαίνει ότι ο ενδιαφερόμενος οφείλει να απευθυνθεί στιςπηρεσίες ενός σταθμού της αλλοδαπής όπου σταθμεύει το τρένο κατά τη διαδρομή ή σε ξένους ελεγκτές. (Παράδειγμα: στις Κάτω Χώρες, δεν είναι δυνατή η αγορά εισιτηρίου για διαδρομή μεταξύ Σουηδίας και Γαλλίας μέσω Γερμανίας, ενώ αντίθετα είναι δυνατή η κράτηση θέσης για τη διαδρομή αυτή).

3. Γνωρίζει επίσης η Επιτροπή ότι λόγω των συστημάτων πληροφορικής, η παραδοσιακή διαδικασία κράτησης θέσεων από το τηλέφωνο ή με τηλέτυπο, η οποία συνεπάγεται μεγαλύτερη ένταση εργασίας, τείνει να εκλείψει, γεγονός που σημαίνει ότι για ορισμένες ευρωπαϊκές χώρες με μικρότερη τεχνολογική ανάπτυξη δεν πραγματοποιείται πλέον καμία κράτηση και ότι μειώνεται συνεχώς ο αριθμός των προορισμών για τους οποίους είναι δυνατή η κράτηση θέσης· (Παράδειγμα: στην περίπτωση της Σερβίας και της Βουλγαρίας καμία ηλεκτρονική κράτηση δεν είναι δυνατή, ως εκ τούτου δε καμία κράτηση).

4. Συμμερίζεται η Επιτροπή την άποψη ότι η μη ολοκληρωμένη αυτή στρατηγική συνεπάγεται δυσάρεστες εκπλήξεις για τους επιβάτες που ταξιδεύουν σε μεγάλες αποστάσεις και κινδυνεύει συνεπώς να τους κατευθύνει προς άλλα, πιο επιζήμια για το περιβάλλον μέσα όπως είναι το αεροπλάνο, το αυτοκίνητο ή το λεωφορείο, τούτο δε αντίθετα προς το στόχο που ορίζει η Λευκή Βίβλος·

5. Είναι διατεθειμένη η Επιτροπή να επιφέρει κάποια λύση στα ως άνω προβλήματα, στο πλαίσιο της πρότασης σχετικά με τα δικαιώματα και τιςποχρεώσεις των χρηστών των διεθνών σιδηροδρομικών μεταφορών, που πρόκειται ναποβάλει στα τέλη του 2002·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-2033/02, E-2034/02 και E-2035/02

(3 Σεπτεμβρίου 2002)

Η Επιτροπή συμφωνεί πλήρως με το Αξιότιμο Μέλος του Ευρωπαϊκού Κοινοβουλίου σχετικά με τις ελλείψεις των διασυνοριακών σιδηροδρομικών μεταφορών. Αυτός είναι ένας από τους λόγους για τους οποίους η Επιτροπή πρότεινε όλες αυτές οιπηρεσίες που εκτελούνται στο πλαίσιο τωνποχρεώσεων παροχής δημόσιαςπηρεσίας να αποτελούν αντικείμενο αυστηρά εποπτευόμενων και περιορισμένου χρόνου δημοσίων συμβάσεωνπηρεσιών, που θα ανατίθενται κατόπιν ανοικτής διαδικασίας δημοπράτησης.

Ανταποκρινόμενη στους προβληματισμούς του Ευρωπαϊκού Κοινοβουλίου, η αναθεωρημένη πρόταση(1) προβλέπει αυξημένες εξουσίες για τις αρχές να επεκτείνουν ρυθμίσεις ολοκλήρωσης (συμπεριλαμβανομένων της τιμολόγησης και της έκδοσης εισιτηρίων) κατά μήκος των εθνικών συνόρων.

Προσφάτως ξεκίνησαν διαβουλεύσεις με τον σχετικό κλάδο σχετικά με την ανάγκη αναθεώρησης των ηλεκτρονικών συστημάτων κράτησης ώστε να επιτευχθεί η παροχή καλύτερης ενημέρωσης προς τους επιβάτες και διευκολυνθούν οι κρατήσεις στις διεθνείς σιδηροδρομικές μεταφορές. Με βάση τα αποτελέσματα των διαβουλεύσεων αυτών, η Επιτροπή θα εξετάσει κατά πόσον πρέπει να αναθεωρηθεί ο κανονισμός (ΕΟΚ) αριθ. 2299/89 του Συμβουλίου της 24 Ιουλίου 1989 για τη θέσπιση κώδικα συμπεριφοράς σχετικά με τα ηλεκτρονικά συστήματα κρατήσεων(2).

Στο πλαίσιο της οδηγίας 2001/16/ΕΚ του Ευρωπαϊκού Κοινοβουλίου και του Συμβουλίου της 19 Μαρτίου 2001 για τη διαλειτουργικότητα του συμβατικού διευρωπαϊκού σιδηροδρομικού συστήματος(3), θα αναπτυχθεί από το 2004 τεχνική προδιαγραφή διαλειτουργικότητας (ΤΠΔ) για τις τηλεματικές εφαρμογές που αφορούν τους επιβάτες. Με τον τρόπο αυτό θα εξασφαλιστεί η διαλειτουργικότητα των συστημάτων παροχής πληροφοριών για τις μετακινήσεις και την έκδοση εισιτηρίων.

Όσον αφορά την πολιτική χρηματικών επιστροφών των σιδηροδρομικών επιχειρήσεων, η Επιτροπή θα εξετάσει το θέμα αυτό στην πρωτοβουλία για την προώθηση των δικαιωμάτων των επιβατών σιδηροδρόμων, όπως ανακοινώθηκε στο δεύτερο πακέτο για τις σιδηροδρομικές μεταφορές(4). Η Επιτροπή θα ενθαρρύνει τουςπεύθυνους του κλάδου των σιδηροδρομικών μεταφορών να αναλάβουν εκουσίως δεσμεύσεις για την παροχή ποιοτικώνπηρεσιών· στο πλαίσιο αυτό σχεδιάζει ναποβάλει το 2003 πρόταση κανονισμού για τα δικαιώματα των επιβατών.

(1) Τροποποιημένη πρόταση του Ευρωπαϊκού Κοινοβουλίου και του Συμβουλίου για τους όρους παροχής δημόσιαςπηρεσίας και την ανάθεση συμβάσεων δημόσιαςπηρεσίας στον τομέα των σιδηροδρομικών, οδικών και εσωτερικών πλωτών μεταφορών επιβατών, ΕΕ C 151 E της 25.6.2002.

(2) ΕΕ L 220 της 29.7.1989.

(3) ΕΕ L 110 της 20.4.2001.

(4) COM(2002)18 τελικό. Ανακοίνωση της Επιτροπής στο Ευρωπαϊκό Κοινοβούλιο και το Συμβούλιο με τίτλο, Για ένα ολοκληρωμένο σιδηροδρομικό χώρο.